पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना का कहर थमने का नाम नहीं ले रहा है। जिले में शनिवार को 556 नए कोरोना पॉजिटिव केस सामने आए हैं। इसके चलते अब जिले में एक्टिव केसों की संख्या बढ़ कर 2441 हो गई है। वहीं जिले में कोरोना संक्रमित 6 लोगों की मौत हो गई है। इनमें एक व्यक्ति की मौत उपचार के दौरान जयपुर में हुई है तथा दूसरे व्यक्ति की मौत अलवर में हुई है। जिले में कोरोना संक्रमित मरीजों की मौत का आंकड़ा बढ़ कर 46 हो गया है।
सरकारी रिकार्ड के अनुसार जिले में 39 मरीजों की मौत हुई है। स्वास्थ्य विभाग के आंकड़ों के अनुसार शुक्रवार रात को पुरानी मंडी नारनौल व गांव गुजरवास में एक-एक कोरोना संक्रमित मरीज की मौत हुई है। जिले के गांव मूलोदी निवासी सीआरपीएफ के जवान की कोरोना से मौत हुई है। सीआरपीएफ जवान का जयपुर में उपचार चल रहा था। जहां जवान ने उपचार के दौरान दम तोड़ दिया। इसी गांव के एक युवक अनुराग का अलवर में उपचार चल रहा था। अनुराग ने रात को उपचार के दोरान दम तोड़ दिया। कस्बा अटेली में शिक्षा विभाग में बतौर सफाई कर्मचारी तैनात महिला ने भी शुक्रवार देर रात गुरुग्राम में उपचार के दौरान दम तोड़ दिया। गांव गुजरवास में कोरोना संक्रमित एक व्यक्ति की मौत हो गई। सिविल सर्जन डा. अशोक कुमार ने बताया कि जिले में आज 556 मिलने के बाद कोरोना पॉजिटिव केसों की कुल संख्ता 10094 हो गई है।
आज 138 कोरोना संक्रमित मरीज को डिस्चार्ज किया गया है। अभी तक जिले में कुल 7614 कोरोना संक्रमित मरीज ठीक हो चुके हैं। 30 अप्रैल को कोरोना संक्रमण के कारण पुरानी मंडी नारनौल व गुजरवास में हुई के बाद अब तक जिले में 39 कोरोना संक्रमित मरीजों की मृत्यु हो चुकी है। कोरोना के 2441 केस अभी भी एक्टिव हैं। जिले में 1 मई तक 166230 नागरिकों की स्क्रीनिंग की गई है। 95024 मरीजों में सामान्य बीमारी पाई है। कोविड.19 के लिए अब तक जिले से 201570 सैंपल भेजे हैं। इनमें से 5512 सैंपल की रिपोर्ट बाकी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn